CELEX: 62019CA0378
Language: et
Date: 2020-06-11 00:00:00
Title: Kohtuasi C-378/19: Euroopa Kohtu (viies koda) 11. juuni 2020. aasta otsus (Ústavný súd Slovenskej republiky eelotsusetaotlus – Slovakkia) – menetlus, mille algatamist taotles Prezident Slovenskej republiky (Eelotsusetaotlus – Elektrienergia siseturg – Direktiiv 2009/72/EÜ – Artikli 35 lõiked 4 ja 5 – Reguleeriva asutuse sõltumatus – Liikmesriigi õigusnormid, mis annavad riikliku reguleeriva asutuse juhataja ametisse nimetamise õiguse üle riigipealt valitsusele – Liikmesriigi ministeeriumide esindajate osalemine tariifide kehtestamise menetluses)

17.8.2020   
            
            
               ET
            
            
               Euroopa Liidu Teataja
            
            
               C 271/18
            
         
      Euroopa Kohtu (viies koda) 11. juuni 2020. aasta otsus (Ústavný súd Slovenskej republiky eelotsusetaotlus – Slovakkia) – menetlus, mille algatamist taotles Prezident Slovenskej republiky
      (Kohtuasi C-378/19) (1)
      
      (Eelotsusetaotlus - Elektrienergia siseturg - Direktiiv 2009/72/EÜ - Artikli 35 lõiked 4 ja 5 - Reguleeriva asutuse sõltumatus - Liikmesriigi õigusnormid, mis annavad riikliku reguleeriva asutuse juhataja ametisse nimetamise õiguse üle riigipealt valitsusele - Liikmesriigi ministeeriumide esindajate osalemine tariifide kehtestamise menetluses)
      (2020/C 271/25)
      Kohtumenetluse keel: slovaki
      
         Eelotsusetaotluse esitanud kohus
      
      Ústavný súd Slovenskej republiky
      
         Põhikohtuasja pooled
      
      Prezident Slovenskej republiky
      
         Menetluses osalesid: Národná rada Slovenskej republiky, Vláda Slovenskej republiky
      
         Resolutsioon
      
      
                  1.
               
               
                  Euroopa Parlamendi ja nõukogu 13. juuli 2009. aasta direktiivi 2009/72/EÜ, mis käsitleb elektrienergia siseturu ühiseeskirju ning millega tunnistatakse kehtetuks direktiiv 2003/54/EÜ, artikli 35 lõikeid 4 ja 5 tuleb tõlgendada nii, et nendega ei ole vastuolus liikmesriigi õigusnormid, mille kohaselt riikliku reguleeriva asutuse juhataja ametisse nimetamine ja ametist vabastamine on selle riigi valitsuse pädevuses, tingimusel et kõik nendes sätetes ette nähtud nõuded on täidetud, mida peab kontrollima eelotsusetaotluse esitanud kohus.
               
            
                  2.
               
               
                  Direktiivi 2009/72 artikli 35 lõikeid 4 ja 5 tuleb tõlgendada nii, et nendega ei ole vastuolus liikmesriigi õigusnormid, mis näevad üldise huvi kaitse tagamiseks ette liikmesriigi ministeeriumide esindajate osalemise riikliku reguleeriva asutuse teatavates tariifide kehtestamise menetlustes, tingimusel et järgitakse selle asutuse sõltumatust otsuste tegemisel, mida peab kontrollima eelotsusetaotluse esitanud kohus.
               
            
         (1)  ELT C 238, 15.7.2019.